CELEX: 32011D0545
Language: bg
Date: 2011-09-16 00:00:00
Title: 2011/545/ЕС: Решение за изпълнение на Комисията от 16 септември 2011 година относно прилагане на разпоредбите за контрол и движение на Директива 2008/118/ЕО на Съвета за продукти с код по КН 3811 в съответствие с член 20, параграф 2 от Директива 2003/96/ЕО на Съвета (нотифицирано под номер C(2011) 6423)

17.9.2011   
            
            
               BG
            
            
               Официален вестник на Европейския съюз
            
            
               L 241/33
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 16 септември 2011 година
   относно прилагане на разпоредбите за контрол и движение на Директива 2008/118/ЕО на Съвета за продукти с код по КН 3811 в съответствие с член 20, параграф 2 от Директива 2003/96/ЕО на Съвета
   (нотифицирано под номер C(2011) 6423)
   (2011/545/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/96/ЕО на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електроенергията (1), и по-специално член 20, параграф 2 от нея,
   като има предвид, че:
   
               (1)
            
            
               Нидерландските власти уведомиха Комисията в съответствие с член 20, параграф 2 от Директива 2003/96/ЕО, че неприлагането на разпоредбите за контрол и движение на Директива 2008/118/ЕО на Съвета от 16 декември 2008 г. относно общия режим на облагане с акциз и за отмяна на Директива 92/12/ЕИО (2) спрямо добавки с код по КН 3811 от Комбинираната номенклатура, изменена с Регламент (ЕО) № 2031/2001 на Комисията от 6 август 2001 г. за изменение на приложение I към Регламент (ЕИО) № 2658/87 на Съвета относно тарифната и статистическата номенклатура, както и за Общата митническа тарифа (3), които се облагат в съответствие с Директива 2003/96/ЕО, може да даде възможност за избягване, заобикаляне или злоупотреби по отношение на плащането на данъци. Поради тази причина нидерландските власти поискаха да бъде добавен код по КН 3811 към разпоредбите за контрол и движение на Директива 2008/118/ЕО.
            
         
               (2)
            
            
               Комисията прехвърли искането на нидерландските власти към останалите държави-членки.
            
         
               (3)
            
            
               Като се има предвид рискът от избягване, заобикаляне или злоупотреби по отношение на плащането на данъци, продуктите с код по КН 3811 следва да попаднат в обхвата на разпоредбите за контрола и движение на Директива 2008/118/ЕО.
            
         
               (4)
            
            
               Мерките, предвидени в настоящото решение, са в съответствие със становището на Комитета по акцизите,
            
         ПРИЕ НАСТОЯЩОТО РЕШЕНИЕ:
   Член 1
   В съответствие с член 20, параграф 2 от Директива 2003/96/ЕО за продукти с код по КН 3811 се прилагат разпоредбите за контрол и движение на Директива 2008/118/ЕО.
   Член 2
   Настоящото решение се прилага от 1 юли 2012 г.
   Член 3
   Адресати на настоящото решение са държавите-членки.
   
      Съставено в Брюксел на 16 септември 2011 година.
      
         
            За Комисията
         
         Algirdas ŠEMETA
         
            Член на Комисията
         
      
   
   
      (1)  ОВ L 283, 31.10.2003 г., стр. 51.
   
      (2)  ОВ L 9, 14.1.2009 г., стр. 12.
   
      (3)  ОВ L 279, 23.10.2001 г., стр. 1.